Eelnõu

**NARVA LINNAVALITSUS**

**MÄÄRUS**

Narva \_\_\_\_\_.12.2022. a. nr \_\_\_\_\_\_\_

**Haridusasutuste tegevuskulude**

**arvestuslike maksumuste kinnitamine**

Määrus kehtestatakse vastavalt põhikooli- ja gümnaasiumiseaduse § 83 lõikele 5 ja koolieelse lasteasutuse seaduse § 27 lõikele 7

1. Kinnitada 2023. aastaks Narva munitsipaalkoolide õppekoha tegevuskulu arvestuslik maksumus ühe õpilase kohta 672 eurot.
2. Kinnitada 2023. aastaks Narva munitsipaallasteasutuste majandamiskulude, personali töötasu ja sotsiaalmaksu ning õppevahendite kulu arvestuslik maksumus ühe lapse kohta 5 630 eurot.
3. Määrus jõustub seadusega sätestatud korras.

Katri Raik

Linnapea Üllar Kaljuste

Linnasekretär



**NARVA LINNAVALITSUSE KULTUURIOSAKOND**

## Narva Linnavalitsus

## Peetri plats 5

## 20308 NARVA 05.12.2022. a nr 3.1-19/14

## **ÕIEND**

Määrusega kinnitatakse 2023. aastaks Narva linna munitsipaalharidusasutuste tegevuskulu arvestuslik maksumus (*edaspidi TKAM*) ühe lapse kohta nende tegevuskulude osaliseks katmiseks teiste omavalitsuste poolt (laste hoiuteenuse kulud, kelle elukoht rahvastikuregistri järgi asub nende valdade või linnade haldusterritooriumil ja kes külastab Narva linna munitsipaalharidusasutust).

TKAM on arvestatud lähtudes Narva Linnavalitsuse 30.11.2022. a protokollilise otsusega Narva Linnavolikogu istungile kinnitamiseks ettekantud Narva linna 2023. a eelarve eelnõust ja haridusasutuste laste arvust:

* Narva linna munitsipaalkoolide (*edaspidi koolid*) põhieelarve planeeritava kulusumma 3 576 253 eurot jagamisel Narva munitsipaalkoolides õppivate õpilaste arvuga seisuga 10.11.2022. a Eesti hariduse infosüsteemi andmetel (5 320 õpilast);
* Narva linna munitsipaallasteaedade (*edaspidi lasteaiad*) põhieelarve planeeritava kulusumma 12 571 851 eurot jagamisel Narva linna lasteaedades käivate laste arvuga seisuga 10.09.2022. a Eesti hariduse infosüsteemi andmetel (2 233 last).

Põhieelarve planeeritava kulusumma määramisel kasutati andmed, mis sisalduvad järgmistes dokumentides: Sotsiaalministeeriumi 30.11.2022 kirjaga nr 1.2-2/144-5 Vabariigi Valitsuse istungile kinnitamiseks määruse eelnõu ja Kultuuriosakonna 30.11.2022. a kiri nr 3.1-8/10598-2.

Koolide põhieelarve planeeritav kulusumma suuruses 3 576 253 eurot arvestati Kultuuriosakonna 30.11.2022. a kirja nr 3.1-8/10598-2 lisas 3 toodud tegevusalade 09212 “Põhi- ja üldkeskharidus“, 09600 “Koolitransport“, 09601 “Koolitoit“ ja 09602 “Öömaja“ all 2023. a põhilise kulueelarve eelnõu (v.a ülelinnalised muud üldhariduskulud summas 212 979 eurot) summeerimise teel.

Lasteaedade põhieelarve planeeritav kulusumma suuruses 12 571 851 eurot on Kultuuriosakonna 30.11.2022. a kirja nr 3.1-8/10598-2 lisas 3 toodud tegevusala 09110 “Alusharidus“ all 2023. a kulueelarve eelnõu (v.a a ülelinnalised muud alushariduskulud summas 262 740 eurot).

2023. aastal tõuseb koolide TKAM võrreldes 2022. a tasemega 4,5% võrra (2022. aastal – 643 eurot) 2023. aastal kuutöötasu alammäära tõusu tagajärjel, seoses põhieelarve planeeritava kulusumma suurenemisega 6,6% võrra (2022. aastal – 3 354 709 eurot). Koolides õppivate õpilaste arv tõuseb 2023. aastal 1,9% võrra (2021/2022. õppeaastal seisuga 10.11.2021 õppis koolides 5 220 õpilast).

2023. aastal tõuseb lasteaedade TKAM võrreldes 2022. a tasemega 8,2% võrra (2022. aastal – 5 201 eurot) kuutöötasu alammäära tõusu ja lasteaedade õpetajate ja tugispetsialistide kuutöötasu alammäära oodatava tõusu tagajärjel; seoses 2023. a põhieelarve planeeritava kulusumma suurenemisega 3,5% võrra (2022. aastal – 12 150 505 eurot) ning lasteaedades käivate laste arvu langusega 4,4% võrra (2021/2022. õppeaastal seisuga 10.09.2021 käis lasteaedades 2 336 last).

Haridusasutuste tegevuskulude arvestuslike maksumuste suurenemisega kaasneb 2023. a tulueelarve suurenemine summas 88 680 eurot.

Lugupidamisega

Larissa Degel

juhataja asetäitja

Aleksei Solovjov 359 9213

**Peetri plats 1 Telefon (035) 99120, 99122, 99123, 99124, 99125, 99129 e-post: kultuur@narva.ee**

**20308 NARVA Faks (35) 99121 Registrikood 75024260**

**EESTI VABARIIK**